Gisela Fernández i Marta Puig presenten els seus “Instants i cicatrius” a la Casa de Cultura
2025-07-24

Les activitats de foment de la lectura i de l’hàbit lector tornen a la Casa de Cultura amb la presentació d’una nova creació literària. En este cas, la poesia i la narrativa són les protagonistes d’Instants i cicatrius, el llibre de Gisela Fernández i Marta Puig, d’Edicions Forment, que es presentarà dijous que ve 13 de març, a les 19.00 hores, a la Sala d’Audiovisuals.

La presentació, que s’inclou dins de la programació regular d’activitats culturals de la Biblioteques Municipals, comptarà amb la presència de les seues autores, Marta, que ho farà de manera presencial i Gisela, que es connectarà de manera telemàtica en un acte que estarà presentat i moderat per Álvaro Díaz.

Amb els poemes de Gisela i els relats de Marta, Instants i cicatrius mostra la intenció conjunta de la poesia i la narrativa d’animar al lector a descobrir l’obra que narra com un diagnòstic de càncer de mama mostra una amenaça brutal contra la feminitat, però l’instint de supervivència multiplica les ànsies de vida, la força i la capacitat per a buscar l’alegria i el plaer de les protagonistes. Julia, Esmé, Sílvia, Claudine…, set dones distintes, quaranta-nou poemes que capturen els seus instants sentimentals, i set relats per a expressar tot el que es viu arran d’un diagnòstic: la por, la tristesa, la ira…, però també l’acceptació, l’esperança i, en molts casos, la sanació.

Instants i cicatrius és una obra escrita a quatre mans. Partint del material que cada una de les autores havia escrit prèviament abans de conéixer-se, han creat una obra que entrellaça poesia i narrativa.

Quant a les seues autores, Gisela participa assíduament en recitals i trobades poètiques. És membre del col·lectiu 50 poetes de la terra i del grup de rapsòdia Els Marxants de Paraules i és coneguda en xarxes socials per la publicació dels seus poemes, als quals denomina instants. Recentment ha publicat, al costat del fotògraf Josep Lluís Perpinyà, el fotopoemari digital amb imatges de la Costa Brava titulat Esdevé com salnitre.

Per part seua, Marta és màster en creació literària per la Universitat Internacional de València i autora de les novel·les Els muntanyes d’Albànica (2007) o Un camp de pomers a Calvados (2008), entre altres. Amb la seua segona novel·la, Un camp de pomers a Calvados, va guanyar el premi de novel·la Olga Xirinachs 2008.